wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு74

## திருமண் கட்டுரை வைணவ பரிபாஷைகள்

திருமண் என்ற கட்டுரை ௦09 பிப்ரவரி 2012 அன்று என்னால் வெளியிடப்பட்டது. பயனர் Karthi Dr. இந்தக் கட்டுரையின் ஒரு பகுதியான வைணவ பரிபாஷைகள் பற்றிய தொகுப்புகளை நீக்கியுள்ளார். தவறுகளை சுட்டிக் காட்டலாம்.
என்னிடம் கேட்டிருக்கலாமே. நான் கூட வைணவ பரிபாஷைகள் தலைப்பில் தனிக் கட்டுரையாக எழுதியிருப்பேன் அல்லவா? ஆனால் இது போன்ற நடைமுறைகள் - தானே முடிவெடுத்து தானே செயல்படுத்துவது அழகல்ல (Unilateral decision and unilateral implementation) இது போன்ற நடவடிக்கைகள் எழுதுபவர்களுக்கு மிகுந்த மன உளைச்சலைத் தருமல்லவா! மிகவும் வருந்துகிறேன்.  
:: அந்தக் கலைச்சொற்களைத் தனியான பட்டியலாகத் தொகுப்பது நன்றே. பல பராமரிப்புப் பணிகளைச் செய்யும் போது இவ்வாறு நிகழ்ந்துவிடுவதுண்டு. வரும் காலங்களில் முக்கிய பொருத்தமற்ற தொகுப்புகள் தொடர்பாக கட்டுரையின் அல்லது பயனர் உரையாடல் பக்கத்தில் விளக்கிப் பதிவு செய்வதை வழக்கமாகக் கொள்ளலாம். சுட்டிக் காட்டியதற்கு நன்றி. --Natkeeran (பேச்சு) 17:15, 1 மே 2012 (UTC)  
தங்களுக்கு மன உளைச்சல் ஏற்படுத்தியமைக்குப் பெரிதும் வருந்துகிறேன். இனி இது போன்ற தவறுகள் நிகழாதவாறு பார்த்துக்கொள்கிறேன். நன்றி. --மரு. பெ. கார்த்திகேயன் (karthi.dr) (பேச்சு) 17:30, 1 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## 46,000 கட்டுரைகள்

தமிழ் விக்கியின் கட்டுரை எண்ணிக்கை 46,000த்தை தாண்டியது. இன்னும் 12 நாட்களக்குப் பிறகு நான் கட்டுரை எழுதுவதை குறைத்துவிட்டு கட்டுரை தர மேம்படுத்தலில் அதிகம் கவனம் செலுத்தப் போகிறேன். அதிக முதற்பக்க கட்டுரைகளை உருவாக்க வேண்டும். நன்றி--தென்காசி சுப்பிரமணியன் (பேச்சு) 05:17, 3 மே 2012 (UTC)
-- தினேஷ்குமார் பொன்னுசாமி (பேச்சு) 07:47, 3 மே 2012 (UTC) --மதனாகரன் (பேச்சு) 10:07, 3 மே 2012 (UTC)
--சஞ்சீவி சிவகுமார் (பேச்சு) 10:17, 3 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## கட்டுரை ஒன்றிணைப்புக் கொள்கை குறித்து கருத்து தேவை

காண்க: விக்கிப்பீடியா பேச்சு:கட்டுரை ஒன்றிணைப்பு. நன்றி--இரவி (பேச்சு) 12:12, 3 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## பட்டியல்கள் & பகுப்புகள்

முக்கிய/ஆங்கில பக்கப்பட்டியல் கொண்ட பகுப்புகளை தமிழில் பட்டியல் இடுவதற்கு அனுமதிக்கலாமே. உதாரணம் இந்திய எழுத்தாளர்கள் பட்டியல் :en:List of Indian writers, தமிழ் மொழி எழுத்தாளர்கள் பட்டியல்- :en:List of Tamil-language writers இவற்றிற்கான பகுப்புகள் மூலம் தகவலை எடுத்துக் கொள்ளாலாம் தான் ஆனால் பட்டியல் என்று இடுவதால் வார்ப்புரு கொடுக்கவோ, வேறு பக்கத்தில் இணைப்பு கொடுக்கவோ, பக்கம் இல்லாத தகவல்களை தொகுக்கவோ உதவும் என்று நினைக்கிறேன். விக்கி கொள்கை முரண் இருக்குமானால் அனுமதிக்க வேண்டாம் --நீச்சல்காரன் (பேச்சு) 07:50, 5 மே 2012 (UTC)
:இப்படியான பட்டியல்களை அமைக்கலாம். ஆனால் தமிழ் விக்கியில் உள்ள கட்டுரைத் தலைப்புகளை மட்டும் கொண்டு அமைக்காமல், கட்டுரை இல்லாதவர்களையும் (சிவப்பு இணைப்புகளில், சிறியவர்களோ, பெரியவர்களோ) சேர்க்க வேண்டும்.--Kanags <sup>\உரையாடுக</sup> 09:03, 5 மே 2012 (UTC)
::சிறீதரன் கருத்துடன் உடன்படுகிறேன். தமிழ் விக்கிப்பீடியாவின் தொடக்க காலம் முதற்கொண்டே இது போன்ற பல பட்டியல்களை உருவாக்கியே வந்திருக்கிறோம். உருவாக்க வேண்டிய கட்டுரைகளுக்கு நினைவூட்டியாகச் செயல்படும். எனவே, குறிப்பிடத்தக்கவர்கள் / குறிப்பிடத்தக்கனவற்றை மட்டுமே பட்டியலில் இடுவதும் நன்று--இரவி (பேச்சு) 10:54, 5 மே 2012 (UTC)
:::நன்றி அவ்விருப்பக்கங்களும் கவனக்குறைவால் நீக்கப்பட்டிருக்கலாம். மீண்டும் மீளமர்த்திவிடுங்கள்--நீச்சல்காரன் (பேச்சு) 04:09, 6 மே 2012 (UTC)
:en:List of scandals in India இந்த பட்டியலை மறந்து விட வேண்டாம். இதைப்போன்ற மிகவும் தேவைப்படும் கட்டுரைப் பட்டியல்களுக்கு தனிப் பக்கம் உள்ளதா..?--தென்காசி சுப்பிரமணியன் (பேச்சு) 05:58, 9 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## கவனிக்க

விக்கிப்பீடியா:தர மேம்படுத்தல் யோசனைகள் இந்த பக்கத்தை கவனிக்கவும்.--தென்காசி சுப்பிரமணியன் (பேச்சு) 06:15, 9 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## மேற்கோள்கள் இணைப்பு குறித்து

ஆங்கில விக்கிப்பீடியாவில் உள்ளது போன்று பல்வேறு வகையான மேற்கோள்கள் இணைக்கும் கருவியை (Cite Button, which includes cite web, cite news, cite book, cite journal) கருவிப்பெட்டியில் இணைத்தால் உச்சாத்துணை, குறிப்புகள், மேற்கோள்கள் போன்றவற்றை இணைக்க இலகுவாக இருக்கும். -- தினேஷ்குமார் பொன்னுசாமி (பேச்சு) 10:28, 9 மே 2012 (UTC)
: விருப்பத்தேர்வில் ProvIT! கருவியை செயலாக்கி, நீங்கள் கூறியதற்கு நிகரான கருவியைப் பயன்படுத்த முடியும். ஸ்ரீகாந்த் (பேச்சு) 10:48, 9 மே 2012 (UTC)
ProvIT செயல்படும் முறையை விளக்க ஏதும் பக்கமுளதா?--தென்காசி சுப்பிரமணியன் (பேச்சு) 10:57, 9 மே 2012 (UTC)
:நன்கு வேலை செய்கிறது, ஸ்ரீகாந்த், நன்றி! :-) @தென்காசி சுப்பிரமணியன்: ProvIT செயல்பாட்டிற்கு இலகுவாகவே உள்ளது, முயற்சிக்கவும். -- தினேஷ்குமார் பொன்னுசாமி (பேச்சு) 11:02, 9 மே 2012 (UTC)
:: ProvIT ஆங்கில உதவிப்பக்கம். இந்த பக்கத்தின் குறுகிய தமிழாக்க உதவிப்பக்கம் இங்கு உருவாக்கினால், பல பயனர்களுக்கு பயன்படும். தொகுத்தல் சுருக்கத்தில் அப்பக்க இணைப்பை சேர்க்கலாம், அதன் மூலம் நிறைய பயனர்கள் ProvIT பற்றி அறிய வாய்ப்புள்ளது. ஸ்ரீகாந்த் (பேச்சு) 07:38, 10 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## தொகுத்துக் கொண்டிருக்கிறார் குறித்து
# விக்கிப்பீடியா:ஆலமரத்தடி/தொகுப்பு74

## தலைப்பு மாற்ற வேண்டுகோள்

பேச்சு:பாலம்-இந்தப் பக்கத்தைக் கவனிக்கவும். --மதனாகரன் (பேச்சு) 11:16, 10 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## கூட்டு முயற்சியும் சிறப்புக் கட்டுரையும்

கூட்டு முயற்சி வார்ப்புருவில் *இந்த வாரக் கூட்டு முயற்சிக் கட்டுரையான சூழல் மாசடைதலை இற்றைப்படுத்தி, விரிவாக்கி மேம்பட்ட சிறப்புக் கட்டுரையாக்க உதவுங்கள். நன்றி.* என்றுளதே. ஆனால் இப்போது தான் சிறப்புக்கட்டுரைகள் கண்டுகொள்ளப்படுவதில்லையே.--தென்காசி சுப்பிரமணியன் (பேச்சு) 10:48, 11 மே 2012 (UTC)
:வார்ப்புருவைத் திருத்தியுள்ளேன் :)--இரவி (பேச்சு) 16:35, 11 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## தணிக்கை என்ற சொல் வெவ்வேறு பொருளில்

தணிக்கை என்ற சொல் இலங்கைத் தமிழ் வழக்கில் censor என்ற பொருளில் பயன்படுத்தப்படுகின்றது. ஆனால் தமிழ்நாட்டு வழக்கில் Audit என்ற பொருளில் பயன்படுத்தப்படுவது போல் உணரமுடிகின்றது. Audit என்பதை **கணக்காய்வு** என ஈழத்தில் பயன்படுத்துகின்றோம். தமிழ் விக்கியிலும் வெவ்வேறு சந்தர்ப்பங்களில் வேறுபட்ட பொருளுடன் கையாளப்பட்டுள்ளது.  
எ.கா;
- இணையத் தணிக்கை
- தணிக்கை
- இந்தியத் திரைப்படத் தணிக்கை குழு
- மேலாண்மை தணிக்கை  
பொது வழக்கில் இலங்கையில் தணிக்கை என்பது censor என்றே அறியப்பட்டுள்ளது. எனவே பக்கவழிமாற்று செய்வது அவசியமாகப்படுகின்றது.--சஞ்சீவி சிவகுமார் (பேச்சு) 07:19, 14 மே 2012 (UTC)
:தணிக்கை என்பது இரண்டு வெவ்வேறு பொருளில் தமிழகத்தில் பயன்படுத்தப்படுகிறது போல் தெரிகிறது. audit இற்கு கணக்காய்வு என்ற சொல் நல்ல பொருத்தம். அது ஏன் பயன்படுத்தப்படுவதில்லை?--Kanags <sup>\உரையாடுக</sup> 08:56, 14 மே 2012 (UTC)
::தணிக்கை என்ற சொல் *செயற்பாடுகளை ஆராய்வது* என்ற பொருளில் கொள்ளப்படுகிறது. எனவே கணக்கிற்கும் பொருந்துகிறது; ஆக்கங்களை நெறிப்படுத்துவதையும் உணர்த்துகிறது. தவிர சுற்றைச்சூழல், மின்சாரப் பயன்பாடு இவற்றிற்கு இடப்படும் விதிமுறைகளைக் கடைப்பிடிப்பதை ஆய்வதையும் குறிக்கிறது. ஆங்கில auditஇன் முழு வீச்சிற்கும் இணையாகத் தமிழகத்தில் பயன்படுத்தப்படுகிறது. கணக்காய்வு என்பது மிகக் குறுகியத் துறைக்கு மட்டுமே பொருந்துவதாக அமையும்.--மணியன் (பேச்சு) 15:21, 14 மே 2012 (UTC)  
அருள்கூர்ந்து, இது போன்ற உரையாடல்களை கலைச்சொல் ஒத்தாசை பக்கத்திலோ அந்தந்த கட்டுரைகளின் பேச்சுப் பக்கங்களிலோ மேற்கொள்ள வேண்டுகிறேன். இப்பொழுதே ஆலமரத்தடிக்கு 74 தொகுப்புப் பக்கங்கள் உள்ளன ! வருங்காலத்தில், தமிழ் விக்கிப்பீடியாவின் வளர்ச்சி, செயல்பாடு, வரலாறு குறித்து யாரேனும் அறிய விரும்புவார்கள் எனில், அவர்களுக்கு எந்த வகை உரையாடல்கள் பயனுள்ளதாக இருக்குமோ அவற்றை மட்டும் ஆலமரத்தடியில் மேற்கொள்வது உகந்ததாக இருக்கும். நன்றி--இரவி (பேச்சு) 07:26, 15 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## படிமங்களுக்கு பகுப்பு சேர்த்தல்

விக்கிப்பீடியா:படிமங்களை அடையாளப்படுத்தலும் வகைப்படுத்தலும் பணியில் ஈடுபடும் பொழுது, எண்ணற்ற பகுப்புகளும் துணைப்பகுப்புகளும், உருவாக்குவது அவசியமாகிறது. இது குறித்து கருத்துக்கள் தேவை. பார்க்கவும்.-- தினேஷ்குமார் பொன்னுசாமி (பேச்சு) 11:25, 15 மே 2012 (UTC)
:என்னைப் பொருத்தவரை இது மிகவும் தேவையான பணி. கட்டுரையை நாம் தமிழில் தேடல் பலகையில் அடித்து தெரிந்து கொள்ளலாம். ஆனால் படிமத்திற்கு சில பேர் எண்களை மட்டும் வைத்தே தரவேற்றுவர். உதாரனத்திற்கு எனக்கு சங்ககாலம் பற்றி மட்டும் படிமங்கள் தேவை என்றால் எப்படிக் கண்டறிவது? அதுவே சங்ககால படிமங்களுக்கு தனிப்பகுப்பிருந்தால் தமிழில் அடித்து தெரிந்து கொள்ளலாமே. அந்த வகையில் என் முழு ஆதரவு இதற்குண்டு.--தென்காசி சுப்பிரமணியன் (பேச்சு) 11:38, 15 மே 2012 (UTC)
::என் கருத்தை விக்கிப்பீடியா பேச்சு:படிமங்களை அடையாளப்படுத்தலும் வகைப்படுத்தலும் பக்கத்தில் பகிர்ந்து உள்ளேன். உரையாடலை அங்கு தொடர வேண்டுகிறேன். நன்றி--இரவி (பேச்சு) 12:46, 15 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## சிறப்புப் படமும் பயனர் பெயரும்

ஆங்கில விக்கியில் இன்றைய சிறப்புப் படத்தில் புகைப்படம் எடுத்தவரின் பெயர் போடும் வழக்கம் உள்ளதே. அதைப் போல் தமிழில் கொண்டு வந்தால் என்ன?--தென்காசி சுப்பிரமணியன் (பேச்சு) 12:51, 15 மே 2012 (UTC)
:ஒரு சில வாரங்களாக தமிழ் விக்கி ஊடகப் போட்டிப் படங்கள் முதற்பக்கத்தில் இடம்பெற்ற போது, அவற்றில் படம் எடுத்தவர் பெயரும் இருந்தது. அதைப் போலவே எல்லா படங்களுக்கும் செய்வதில் யாருக்கும் மறுப்பு இருக்க முடியாது. கடுமையான கருத்து மாறுபாடு ஏற்படும் போது மட்டும் வாக்கெடுப்பைத் துவக்கலாம். விக்கிப்பீடியா பேச்சு:இன்றைய சிறப்புப் படம் பக்கத்தில் உரையாடலைத் தொடரலாம் எனக் கேட்டுக் கொள்கிறேன். நன்றி--இரவி (பேச்சு) 14:36, 15 மே 2012 (UTC)  
- தினேஷ்குமார் பொன்னுசாமி (பேச்சு) 13:31, 15 மே 2012 (UTC)
- மதனாகரன் (பேச்சு) 13:33, 15 மே 2012 (UTC)  
:இதற்கு வாக்கெடுப்பு எதுவும் தேவையில்லை. ஆனாலும், சொந்தப் படங்களுக்கு மட்டுமே அவரவர்களின் பெயர்களைப் போடலாம்.--Kanags <sup>\உரையாடுக</sup> 21:11, 15 மே 2012 (UTC)
- கனகுவின் கருத்துக்கு உட்பட்டு ஆதரவு.--சஞ்சீவி சிவகுமார் (பேச்சு) 22:48, 15 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## பிழை

இன்று நான் தொகுக்கும் பணியில் ஈடுபட்டிருக்கும் போது, கீழே உள்ளவாறு மூன்று முறை நிகழ்ந்தது, இதனை எவ்வாறு புகாராக தெரிவிப்பது?  
If you report this error to the Wikimedia System Administrators, please include the details below.
Request: POST http://ta.wikipedia.org/w/index.php?title=%E0%AE%B5%E0%AE%BF%E0%AE%95%E0%AF%8D%E0%AE%95%E0%AE%BF%E0%AE%AA%E0%AF%8D%E0%AE%AA%E0%AF%80%E0%AE%9F%E0%AE%BF%E0%AE%AF%E0%AE%BE:%E0%AE%AA%E0%AF%81%E0%AE%B0%E0%AF%82%E0%AE%B5%E0%AF%8D_%E0%AE%87%E0%AE%9F%E0%AF%8D&action=submit, from 116.50.59.180 via cp1005.eqiad.wmnet (squid/2.7.STABLE9) to
Error: ERR_SOCKET_FAILURE, errno (98) Address already in use at Wed, 16 May 2012 05:02:53 GMT--- தினேஷ்குமார் பொன்னுசாமி (பேச்சு) 05:16, 16 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## பௌத்தம்-தகவல் தேவை

தமிழ் நாட்டிலுள்ள புத்த மதக் கோயில்கள் பற்றி ஏதும் பட்டியல் உள்ளதா? ஏதேனும் இணைப்போ அல்லது புத்தகமோ தெரிந்தால் கூறி உதவுங்களேன். நன்றி.--தென்காசி சுப்பிரமணியன் (பேச்சு) 05:34, 16 மே 2012 (UTC)
:முன்னாள் தமிழ் விக்கிப்பீடியா பயனரான வினோத் இச்சமயத்தில் மிகுந்த ஆர்வமும் அறிவும் உள்ளவர். அவர் ஒரு வேளை அறிந்திருக்கலாம். vinodh@virtualvinodh.com என்ற முகவரிக்கு எழுதிப் பாருங்கள். இதைப் போன்ற கேள்விகளை விக்கிப்பீடியா:உசாத்துணை பக்கத்தில் கேட்கலாம்--இரவி (பேச்சு) 06:15, 24 மே 2012 (UTC)
::நல்ல ஆய்வாளர்களுள் ஒருவராகக் கருதப்படும் மயிலை சீனி வேங்கடசாமி அவர்கள் *பௌத்தமும் தமிழும்* என்று ஒரு நூல் எழுதியுள்ளார். அதில் பல தகவல்கள் இருக்கும். சுவீடனில் உள்ள உப்பசாலா பல்கலைக்கழகத்தில் உள்ள பேராசிரியர் பீட்டர் சால்க்கு (Peter Schalk) என்பாரின் படைப்புகளிலும் தகவல்கள் கிடைக்கும். நாகப்பட்டிணம் சூடாமணி விகாரா என்பது புகழ்பெற்ற கோயில்களுள் ஒன்று.--செல்வா (பேச்சு) 21:18, 27 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## பக்கத்தின் அடிப்பகுதி குறித்து

ஆலமரத்தடியில் தலைப்பைச்சேர் பொத்தான் அழுத்தும்போது, COTWupdate வார்ப்புருவிற்கு பிறகு தலைப்பு சேர்க்கப்படுகிறது, இதனை மாற்ற முடியுமா? -- தினேஷ்குமார் பொன்னுசாமி (பேச்சு) 06:44, 16 மே 2012 (UTC)
:வாழ்க்கையில் சில வேளை, மேலே போகிறவர்களையும் கீழே இழுத்து விட வேண்டியது தான் :) --இரவி (பேச்சு) 06:15, 24 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## Updates and Ideas for and from the India communities (May 2012)

Greetings! Here is another series of updates from across Indic language communities which might be useful for the Tamil community!  
- The first Indian language Wikipedia conference: WikiSangamolsavam was successfully conducted by Malayalam Wikipedians in Kollam, Kerala.
- The Film project in Hindi Wikipedia has been active since December, 2011 with 4 editors and over 1000 film articles. It's also an open invitation for more members to hop in and expand the project scope.
- Gujarati Wikipedians have started working on their third book on Wikisource called Bhadrambhadra. They are also planning to conduct a Wiki summer camp for students in Gujarat.
- The Assamese community is doing great on a bunch of projects including the CD project, medicine project and the ongoing photo contest organized by volunteers. The community is also planning an event to celebrate the 10th anniversary of Assamese Wikipedia on June 10th, 2012.
- The translation project in Kannada Wikipedia is 12 members strong.
- The Odia community members have implemented the social media pilot to attract newbies and engage them in editing via Facebook. This plan requires mentors from the existing community to guide new users to edit Wikipedia
- Here's is a list of all the Outreach documents translated in Indic languages by respective community members. This is work in progress and all community members are welcome to help translate more documents!
- Here's a blog post by Barry Newstead, the Chief Global Development Officer, WMF on his wonderful experience at the WikiSangamolsavam in Kerala.
:Please reach out to Shiju or I for any support you need. (Our email IDs are shiju@wikimedia.org and noopur@wikimedia.org respectively.)  
Please share your comments and ideas below on any of these updates.Noopur28Noopur28 (பேச்சு) 09:31, 16 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## இந்திய விக்கி இதழ்

இந்திய விக்கிகளின் இதழ் விக்கிப்பத்ரிகா சில தினங்களுக்கு முன்பு வெளியிடப்பட்டது. பார்க்க. தமிழ் விக்கி செய்திகளை தொகுக்க உதவிய பயனர்:Shanmugamp7 நன்றிகள் ஸ்ரீகாந்த் (பேச்சு) 18:23, 17 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## அரசாங்க படிமங்கள் தொடர்பாக

இங்கு பார்க்க விக்கிப்பீடியா பேச்சு:படிமக் கொள்கைகளும் வழிகாட்டல்களும்.--தென்காசி சுப்பிரமணியன் (பேச்சு) 09:59, 18 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## நிருவாகி தரத்துக்கான வேண்டுகோள்

சண்முகத்தை நிருவாகியாக நியமிப்பதற்குப் பரிந்துரைத்துள்ளேன். உங்கள் வாக்குகளை அளியுங்கள். பார்க்க: விக்கிப்பீடியா:நிர்வாகி தரத்துக்கான வேண்டுகோள்#நடப்பு வேண்டுகோள் --மதனாகரன் (பேச்சு) 11:03, 18 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## அரவிந் சுகுமார்

நேற்று எனது முதலாவது கட்டுரையை எழுத முயன்று தவறுதலாக வேறு இடத்தில் இட்டுத் தொலைத்துவிட்டேன். எனவே அதை விடுத்து இன்று ஒரு புதிய கட்டுறையை எழுதத் தொடங்கி முடித்து விட்டேன். கட்டுரை எழுதப்பட்டுள்ள விதம் குறித்துத் தங்களது கருத்துக்களை அறிய விரும்புகின்றேன். இது என்னுடைய முதற் தடவை என்ற படியால், ஏதாவது பிழைகள் சுட்டிக்காட்டப்படின் இனிவருங் காலங்களில் அவற்றைத் திருத்திக்கொள்ள முடியும். இன்னும் என்னுடைய பயனர் பக்கத்தை வடிவமைக்கவில்லை(தற்போதுதான் அதை உணர்ந்தேன்). எனவே பின்னூட்டங்களை எனது மின்னஞ்சல் முகவரியான aravinthsjc@googlemail.com இற்கு அனுப்புங்கள்.
தலைப்பு: குதிரைலாட நண்டு--------
நன்றி--அரவிந் சுகுமார்
# விக்கிப்பீடியா:ஆலமரத்தடி/தொகுப்பு74

## விக்கிமூலம் குறித்து வேண்டுகோள்

விக்கிமூலத்தின் சில மாற்றங்கள் தேவைப்படுகின்றன:
- பகுப்புகள் சேர்ப்பதற்கான, ஆட்கேட் கருவி தேவைப்படுகிறது.
- விக்கிமூலத்திலும் பங்களிப்பாளர் அறிமுகம் செய்யலாமே?
- தலைப்புகள் (Page Titles) ஆங்கிலத்திலேயே உள்ளது, தமிழாக்கம் செய்யலாமே?
--தினேஷ்குமார் பொன்னுசாமி (பேச்சு) 06:48, 19 மே 2012 (UTC)  
:தினேஷ்குமாரின் வேண்டுகோளை இங்குள்ள தொழிநுட்ப வல்லுனர்கள் கவனிக்க வேண்டும்.--Kanags <sup>\உரையாடுக</sup> 22:50, 19 மே 2012 (UTC)  
தெளிவுபடுத்தியமைக்கு நன்றிகள்! விக்கிமூலத்திற்கும் நகர்த்தியுள்ளேன். --மதனாகரன் (பேச்சு) 02:30, 20 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## விக்கிமீடியா சிறப்பம்சங்கள், ஏப்ரல் 2012

விக்கிமீடியா சிறப்பம்சங்கள், ஏப்ரல் 2012 வெளிவந்துள்ளது. இது முழுவதும் தமிழில் மொழிபெயர்க்கப்பட்டுள்ளது. மேலும் இதில் தமிழ் விக்கி ஊடகப் போட்டி பற்றிய குறிப்பும் உள்ளது.--சண்முகம் (பேச்சு) 12:48, 19 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## புதிய பயனர்களின் கோப்பு பதிவேற்றம்

:: கோப்பை பதிவு ஏற்றுவது எப்படி?
இது பயனர்:Mkarthikeyan அவர்களின் கையொப்பமிடாத கேள்வி.. கார்த்திகேயன் தங்கள் உரையாடல் பக்கத்தைக் காணவும்  
அவர் புதிய பயனர் என்பதால் **கோப்பைப் பதிவேற்று** கருவி அவருக்கு இன்னும் வரவில்லை. ஆனால் எப்போதிருந்து புதிய பயனர்களால் கோப்பைப் பதிவேற்ற இயலும் எனக் கூற இயலுமா?--தென்காசி சுப்பிரமணியன் (பேச்சு) 13:49, 19 மே 2012 (UTC)  
//Wiki user accounts that are more than four days old and have made at least 10 edits are considered autoconfirmed. Autoconfirmed status (or membership of the 'confirmed' group; see below) is required to move pages, edit semi-protected pages, and upload files or upload a new version of an existing file.//
http://en.wikipedia.org/wiki/Wikipedia:User_access_levels#Autoconfirmed_users --இரவி (பேச்சு) 15:36, 19 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## நிர்வாகிகளின் உதவி தேவை

தமிழ் விக்கிப்பீடியா நிர்வாகிகள் பட்டியல் பக்கத்தில் பயனர் நிர்வாகிகளாக இருப்பவர்கள் குறித்த விவரங்களை பயனராகச் சேர்ந்த நாள், நிர்வாகி அணுக்கம் பெற்ற நாள், தொகுப்புகள் எனும் சில தலைப்புகளின் கீழ் அட்டவணைப்படுத்த முயன்ற போது பயனர் பெயர் ஆங்கிலத்தில் வைத்திருந்தவர்களது பயனராகச் சேர்ந்த நாள், தொகுப்புகள் போன்றவைகளை அறிந்து உள்ளீடு செய்ய முடிந்தது. சில ஆண்டுகளாகப் பங்களிக்க முடியாத நிலையிலிருக்கும் நிர்வாகிகள் கடைசியாகப் பங்களிப்பு செய்த நாள் தகவலையும் பெற முடிந்தது. தமிழில் பயனர் பெயர் வைத்திருப்பவர்களின் தகவலை என்னால் பெற முடியவில்லை. நிர்வாகி அணுக்கம் பெற்ற நாள் குறித்த தகவலை விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் பக்கங்களின் வழியாகப் பெற முடிந்தது. இவற்றிலும் சில தகவல்களை என்னால் பெற இயலவில்லை. இது குறித்த விவரம் முழுமையாக அறிந்த நிர்வாகிகள் இக்கட்டுரைப் பக்கத்தில் நிரப்பப்படாத தகவல்களை நிரப்பி நிர்வாகிகள் பட்டியல் பக்கத்தின் அட்டவணையை முழுமையாக்கி உதவிட வேண்டுகிறேன்.--தேனி.எம்.சுப்பிரமணி.<sup>/உரையாடுக</sup>. 03:45, 21 மே 2012 (UTC)  
:நாமே முழுமையாக்கி விடலாம். தொகுப்பு எண்ணிக்கை2 என்றுள்ள கருவியைப் பயன்படுத்துங்கள். --மதனாகரன் (பேச்சு) 12:31, 21 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## சிறு மாற்றம் தேவை

இந்திய விக்கிகளின் இதழ் விக்கிப்பத்ரிகாவின் தமிழ் விக்கிப்பீடியாவிற்கான செய்தியைச் சற்று முன் பார்த்தேன். தமிழ் விக்கிப்பீடியாவிற்கான செய்தியில்  
Tamil Wikipedian User:Theni.M.Subramani's book on Tamil Wikipedia (titled Tamil Wikipedia) released during Wikipedia 10 celebrations at Chennai got best Tamil book award for the year 2011, in computer science category from Govt of Tamilnadu.  
என்று தமிழ் விக்கிப்பீடியா நூலுக்கான தமிழ்நாடு அரசு விருது செய்தி படத்துடன் தரப்பட்டிருந்தது. மிகவும் மகிழ்ச்சியாக இருந்தது. இக்குறிப்பில் for the year 2011 என்பது for the year 2010 எனக் குறிப்பிட வேண்டும். இந்தக் குறிப்பில் சிறந்த நூலாசிரியருக்கான விருதினை தமிழக முதலமைச்சர் ஜெயலலிதா வழங்கினார் என்று குறிப்பிடுவது மேலும் சிறப்பாக இருக்கும். தொடர்புடையவர்கள் மாற்றம் செய்து உதவலாமே...? --தேனி.எம்.சுப்பிரமணி.<sup>/உரையாடுக</sup>. 04:04, 21 மே 2012 (UTC)
: மேலும் மாற்றங்கள் செய்ய விரும்பினால் நீங்களே இந்த பக்கத்தை தொகுக்கலாம்.--சண்முகம் (பேச்சு) 04:21, 21 மே 2012 (UTC)
# விக்கிப்பீடியா:ஆலமரத்தடி/தொகுப்பு74

## தொகுத்தல் உதவி

விக்கிப்பீடியா:தொகுத்தல் இப்பக்கம் இன்னும் தமிழாக்கம் செய்யப்பட வேண்டியுள்ளது. செய்தால் புதுப்பயனர்களுக்கும் உதவியாக இருக்கும் என நினைக்கிறேன்.-- பார்வதிஸ்ரீ (பேச்சு) 07:08, 22 மே 2012 (UTC)
:இதனை இந்த வாரக் கூட்டு முயற்சிக் கட்டுரைக்குப் பரிந்துரைக்கலாமே..--மணியன் (பேச்சு) 11:20, 22 மே 2012 (UTC)
# மாபெரும் முன்னோக்கிய பாய்ச்சல்

சீன மக்கள் குடியரசில், **மாபெரும் முன்னோக்கிய பாய்ச்சல்** (*The Great Leap Forward*) என்பது சீனப் பொதுவுடைமைக் கட்சியின் ஒரு பொருளாதார, சமூக நடவடிக்கையைக் குறிக்கும். இது 1958 முதல் 1961 வரையிலான காலப் பகுதியில் சீனாவின் திட்டமிடல் தீர்மானங்களில் செல்வாக்குச் செலுத்தியது. இது சீனாவின் பெருந்தொகையான மக்கள் சக்தியைப் பயன்படுத்தி, விரைவான தொழில்மயமாக்கத்தின் மூலமாகவும், கூட்டுப்பண்ணையாக்கத்தின் மூலமும் அதன் வேளாண்மைப் பொருளாதாரத்தை நவீன பொதுவுடைமைச் சமுதாயமாக மாற்றும் நோக்கத்தைக் கொண்டது. உற்பத்தி ஆற்றல் கோட்பாட்டின் அடிப்படையில் மா சே துங் இந்த நடவடிக்கைக்குத் தலைமை வகித்தார். தானியங்கள் பற்றாக்குறை ஏற்படக்கூடும் என்ற எச்சரிக்கையைத் தொடர்ந்து இந்த நடவடிக்கை மேலும் கடுமையாக்கப்பட்டது.  
இந்த நடவடிக்கை மூலம் சீன நாட்டுப்புற மக்களின் வாழ்க்கையில் ஏற்பட்ட முக்கியமான மாற்றம் கட்டாயமான வேளாண்மைக் கூட்டுழைப்பு முறையின் அறிமுகம் ஆகும். இது படிப்படியாக அறிமுகப்படுத்தப்பட்டது. தனியார் வேளாண்மை முயற்சிகள் தடைசெய்யப்பட்டதுடன், அவ்வாறு ஈடுபட்டோர் எதிர்ப் புரட்சியாளர்கள் எனக்கூறித் தண்டனைக்கு உள்ளாயினர். பொதுமக்கள் போராட்டக் கூட்டங்கள் மூலமும் சமுதாய அழுத்தங்கள் மூலமும் ஊரக மக்கள் மீது கட்டுப்பாடுகள் விதிக்கப்பட்டன. மாபெரும் முன்னோக்கிய பாய்ச்சல் நடவடிக்கையின் முன்னுரிமையாகிய ஊரகத் தொழில் மயமாக்கம் இந்த நடவடிக்கையும் பல்வேறு பிழைகள் காரணமாகக் கைவிடப்பட்டது.  
மாபெரும் முன்னோக்கிய பாய்ச்சல் நடவடிக்கை பேரழிவில் முடிவுற்றது. இக்காலத்தில் நிகழ்ந்த அட்டூழியங்களினால் கோடிக் கணக்கானவர்கள் இறந்தனர். இறப்புத்தொகை 1.8 கோடி. முதல் 4.5 கோடி வரையில் இருக்கலாம் என மதிப்பிடப்படுகின்றது. கட்டாயப்படுத்துதல், அச்சுறுத்துதல், திட்டமிட்ட வன்முறை என்பன மாபெரும் முன்னோக்கிய பாய்ச்சல் நடவடிக்கையின் அடிப்படைகளாக அமைந்தன என்றும் இதனால் இது மனித வரலாற்றின் மிகக் கொடூரமான பெருமெடுப்பிலான மனிதக் கொலைகளுக்குக் காரணமாகியது என்றும் வரலாற்றாளர் பிராங்க் டிக்கோட்டர் கூறுகிறார். அதே நேரம் அமெரிக்காவிலிருந்து வெளியாகும் "மந்த்லி ரிவியூ" போன்ற மார்க்சிய வெளியீடுகள் மேற்படி எண்ணிக்கைகளினது நம்பகத்தன்மை குறித்தும், இந்தக் கொலைகளில் மா சே துங்கின் பங்கு குறித்தும் மாறுபட்ட கருத்துக்களைக் கொண்டுள்ளன.  
மாபெரும் முன்னோக்கிய பாய்ச்சல் நடவடிக்கை இடம்பெற ஆண்டுகளில் உண்மையில் சீனாவின் பொருளாதாரம் வீழ்ச்சியடைந்தது. 1953 முதல் 1983 வரையான காலப் பகுதியில் 1958 முதல் 1961 வரையான காலப் பகுதியிலேயே சீனாவின் பொருளாதாரம் எதிர்மறை வளர்ச்சியைக் காட்டியது. இந்நடவடிக்கைக்கான பெருமளவு முதலீடு மிகவும் குறைவான வளர்ச்சியையே கொடுத்தது. சில வேளைகளில் எவ்வித வளர்ச்சியும் ஏற்படவில்லை. சுருக்கமாக, மாபெரும் முன்னோக்கிய பாய்ச்சல் பெருஞ் செலவுடன் கூடிய பேரழிவு என்கிறார் டுவைட் பேர்க்கின்சு என்னும் பொருளியலாளர்.  
1960 இலும் 1962 இலும் இடம்பெற்ற சீனப் பொதுவுடைமைக் கட்சி மாநாடுகளில் மாபெரும் முன்னோக்கிய பாய்ச்சலின் எதிர்மறை விளைவுகள் குறித்து ஆராயப்பட்டதுடன், மா சே துங்கும் பெருங் கண்டனத்துக்கு உள்ளானார். மிதவாதிகளான லியு சாவோக்கி, டெங் சியாவோபிங் ஆகிய தலைவர்கள் கட்சியில் செல்வாக்குப் பெற்றனர். மா சே துங் கட்சியில் ஓரங்கட்டப்பட்டார். இதனைத் தொடர்ந்து இதற்கு எதிராக மா சே துங் கலாச்சாரப் புரட்சியைத் தொடங்கவேண்டி இருந்தது.
# மாபெரும் முன்னோக்கிய பாய்ச்சல்

## பின்னணி

1949 ஆம் ஆண்டு அக்டோபரில் குவோமிந்தாங் ஆட்சி தோற்கடிக்கப்பட்ட பின்னர், சீனப் பொதுவுடைமைக் கட்சி உடனடியாக மக்கள் சீனக் குடியரசை அறிவித்தது. தொடர்ந்து, நிலவுடைமையாளரதும், பணக்காரக் குடியானவர்களதும் நிலங்கள் கட்டாயமாக ஏழைக் குடியானவர்களுக்குப் பகிர்ந்து அளிக்கப்பட்டன. வேளாண்மைத் துறையில் பொதுவுடைமைக் கட்சியினால் கேடானவை எனக் கருதப்பட்ட கஞ்சா போன்ற பயிர்கள் அழிக்கப்பட்டு அவ்விடங்களில் நெல் பயிரிடப்பட்டது.  
கட்சிக்குள் நிலப் பகிர்வு குறித்துப் பெரிய விவாதங்கள் இடம்பெற்றன. மத்திய குழு உறுப்பினரான லியு சாவோக்கி மாற்றங்கள் படிப்படியாக இருக்கவேண்டும் என்றும், கூட்டுப்பண்ணை முறையைத் தொழில்மயமாக்கத்தின் பின்னரே அறிமுகப்படுத்தவேண்டும் என்றும் அதன் மூலமே வேளாண்மையின் இயந்திரமயமாக்கத்துக்கான இயந்திரங்களைப் பெற முடியும் என்றும் அவர் வாதித்தார். மா சே துங் தலைமையினான கடும்போக்குவாதிகள் தொழிமயமாக்கத்துக்கான முதலீடுகளைப் பெற ஒரேவழி வேளாண்மையை அரசின் கட்டுப்பாட்டுக்குள் எடுத்துக்கொண்டு அதன்மூலம் தானிய விநியோகத்தில் தனியுரிமையை நிலை நாட்டுவதே என்று வாதித்தனர். தானியங்களைக் குறைந்த விலைக்கு வாங்கிக் கூடிய விலைக்கு விற்பதன்மூலம் தொழில்மயமாக்கத்துக்கான முதலீட்டைப் பெறமுடியும் என்பது அவர்கள் கருத்து.
# மாபெரும் முன்னோக்கிய பாய்ச்சல்

## பின்னணி

### கூட்டுப் பண்ணைகளும், பிற சமூக மாற்றங்களும்

1949 ஆம் ஆண்டுக்கு முன்னர் சீனக் குடியானவர்கள் தமது சிறிய நிலங்களில் வேளாண்மை செய்து கொண்டும், சந்தைப் படுத்துதல், விழாக்கள், முன்னோருக்கு மரியாதை செய்தல் போன்றவற்றில் மரபுவழி வழக்கங்களைக் கடைப்பிடித்துக் கொண்டும் வாழ்ந்தனர். இந்த நிலையில், நாட்டின் தொழில்மயமாக்கத்துக்கான நிதி வளத்தைப் பெற்றுக்கொள்வதற்காக வேளாண்மைத் துறையில் அரசின் தனியுரிமையை ஏற்படுத்தும் மா சே துங்கின் கொள்கையை மக்கள் விரும்பமாட்டார்கள் என்பதைச் சீனப் பொதுவுடைமைக் கட்சித் தலைவர்கள் உணர்ந்தனர். இதனால், கூட்டுப்பண்ணைகளை உருவாக்குவதன் மூலம், குடியானவர்களைக் கட்சியின் கட்டுப்பாட்டுக்குள் கொண்டுவரவேண்டும் என்றும் அதன்மூலம் வேளாண்மைக் கருவிகளையும், விலங்குகளையும் குடியானவர்கள் பகிர்ந்துகொள்ள முடியும் என்றும் அவர்கள் எண்ணினர். இந்தக் கொள்கையை 1949 முதல் 1958 வரையான காலப் பகுதியில் படிப்படியாக நடைமுறைப்படுத்தினர். முதலில் 5 தொடக்கம் 15 குடும்பங்களைக் கொண்ட "ஒருவருக்கொருவர் உதவும் குழுக்கள்" அமைக்கப்பட்டன. பின்னர் 1953 ஆம் ஆண்டில் 20-40 குடும்பங்களை உள்ளடக்கியதாகத் "தொடக்கநிலை வேளாண்மைக் கூட்டுறவுக் குழுக்கள்" அமைக்கப்பட்டன. தொடர்ந்தி 1956ல் 100-300 குடும்பங்கள் சேர்ந்த "மேல்நிலைக் கூட்டுறவு அமைப்புகள்" உருவாகின. அத்துடன் 1954ல் கூட்டுப்பண்ணைகளை உருவாக்கவும் அதில் சேர்ந்துகொள்ளவும் குடியானவர்களைக் கட்சி ஊக்குவித்தது. இது குடியானவர்களுடைய நிலங்களைப் பறித்துக்கொள்ளாமலும், அவர்களுடைய வாழ்வு முறைகளைக் கட்டுப்படுத்தாமலும் அவர்களுடைய செயற்றிறனைக் கூட்டும் என நம்பப்பட்டது. எனினும் 1958 ஆம் ஆண்டில் தனியார் நிலவுரிமை இல்லாது ஒழிக்கப்பட்டதுடன், சீனா முழுவதிலும் உள்ள குடும்பங்கள் அரசினால் நடத்தப்பட்ட கம்யூன்களில் இணைந்துகொள்ள வேண்டும் என்பது கட்டாயம் ஆகியது.
# இருபதுகோணி

வடிவியலில், **இருபதுகோணி** (*Icosagon*) என்பது இருபது பக்கங்களை உடைய பல்கோணி ஆகும். எந்தவோர் இருபதுகோணியினதும் அகக்கோணங்களின் கூட்டுத்தொகையானது 3240° ஆக இருக்கும்.  
ஒழுங்கான இருபதுகோணியொன்றின் அகக்கோணமொன்று 162° ஆகவும் புறக்கோணமொன்று 18° ஆகவும் இருக்கும்.
# இருபதுகோணி

## பயன்பாடுகள்

*த பிரைசு இசு இரைட்டு* என்ற ஐக்கிய அமெரிக்க ஆட்ட நிகழ்ச்சியில் இருபதுகோணி வடிவில் அமைந்த சில்லுப் பயன்படுத்தப்பட்டுள்ளது.  
சுவசுத்திக்காச் சின்னமானது ஒழுங்கற்ற இருபதுகோணியின் வடிவில் அமைந்துள்ளது.
# இருபதுகோணி

## அமைப்பு

கவராயத்தையும் நேர்விளிம்பையும் மட்டும் பயன்படுத்தி ஒழுங்கான இருபதுகோணியொன்றை வரைய முடியும்.
# இணையத் தணிக்கை

**இணையத் தணிக்கை** என்பது தகவல்களை இணையத்தில் அணுகுதல் அல்லது வெளியிடுதலை கட்டுப்படுத்தும் அல்லது மறைக்கும் செயலாகும். இது அரசாங்கத்தினாலோ, தனியார் நிறுவனங்களினால் அரசாங்கத்தின் சார்பில், ஒழுங்குபடுத்துநர்கள் சார்பில் அல்லது அவர்களது சொந்த முயற்சியில் செயல்படுத்தப்படுகிறது. தனிப்பட்டவர்கள் அல்லது நிறுவனங்கள் தார்மீக, மத, வணிக காரணங்களுக்காக, சமுதாயத்திற்கு கட்டுப்பட்டு, சட்ட சிக்கல்கள் அல்லது மற்ற விளைவுகளுக்கு அச்சப்பட்டு சுய தணிக்கையில் ஈடுபடலாம்.  
இணையத் தணிக்கை பற்றிய கருத்துகள் மாறுபடலாம். இணையத் தணிக்கை பற்றி ஆதரவான மற்றும் எதிரான கருத்துகள் இருந்தாலும், இது ஒவ்வொரு நாட்டைப் பொறுத்தும் வேறுபடும். சில நாடுகள் சிறிதளவே இணையத் தணிக்கையில் ஈடுபட்டாலும், சில நாடுகள் தங்களால் இயன்ற அளவு செய்தி, குடிமக்களுக்கு இடைப்பட்ட விவாதங்கள் போன்ற தகவல்களை தடுக்க அல்லது மறைக்க முயல்கின்றன.
# இணையத் தணிக்கை

## உலக நாடுகளில் இணையத் தணிக்கை

**இணையத்தின் எதிரிகள்:**
</>
<Blockquote>  
</Blockquote>  
2006ல் எல்லைகளற்ற செய்தியாளர்கள் (*Reporters sans frontières*, RSF), பாரிசைச் சேர்ந்த பத்திரிகைச் சுதந்திரத்தை ஆராயும் சர்வதேச அரசு சாரா நிறுவனம் 'இணையத்தின் எதிரிகள்' எனும் பட்டியலை வெளியிட ஆரம்பித்தது. இந்த நிறுவனம் இணையத்தில் செய்தி மற்றும் தகவல்களை மறைக்கும் நாடுகளின் திறனை மட்டும் கணக்கிலெடுத்துக்கொண்டு அவற்றை இணையத்தின் எதிரிகள் என பட்டியலிடுவதில்லை, இணைய பயனர்களின் மீது நாடுகளின் திட்டமிட்ட அடக்குமுறையைக் கொண்டும் கணக்கிடுகிறது." 2007ல் இரண்டாவது பட்டியல் கண்காணிப்பில் உள்ள நாடுகளாகச் சேர்க்கப்பட்டது. இரண்டு பட்டியல்களும் வருடத்திற்கொருமுறை புதுப்பிக்கப்படுகின்றன.
# கூட்டுப்புழு

**கூட்டுப்புழு** (*Pupa*) எனப்படுவது சில பூச்சிகளின் வாழ்க்கை வட்டத்தில், உருமாற்றம் வழியாக உருவாகும் குடம்பி நிலைக்கும், முதிர்நிலைக்கும் இடைப்பட்ட ஒரு விருத்தி நிலையாகும். இந்நிலையில் அந்த உயிரினம் உணவு உட்கொள்ளல் உட்படத் தனது தொழிற்பாடுகளை நிறுத்தி, பொதுவாக அசைவற்ற நிலையில் இருக்கும். இது மேலும் ஒரு கடினமான பாதுகாப்பு உறையால் மூடப்பட்ட நிலையில் காணப்படும். இந்த உறையை இந்த நிலைக்கு முன்னருள்ள குடம்பிகளே உருவாக்கும். அத்துடன் இவை பொதுவாக தான் வாழும் சூழலில் பாதுகாப்புடன் இருப்பதற்காக உருமறைப்பு (camouflage) செய்யக்கூடிய தன்மையையும் கொண்டிருக்கும்.  
இந்த நிலையானது முளையம், குடம்பி, கூட்டுப்புழு, முதிர் நிலை ஆகிய நான்கு உயிர் வளர்ச்சிப் படிநிலைகளைக் கொண்ட முழு உருமாற்றமடையும் பூச்சிகளிலேயே காணப்படும். இந்தக் கூட்டுப்புழுப் பருவம் வெவ்வேறு இனங்களில் வெவ்வேறு பெயர் கொண்டு அழைக்கப்படும். இந்தக் கூட்டுப்புழு நிலையிலேயே உடலில் இனப்பெருக்கத்திற்குத் தேவையான உறுப்புக்கள் விருத்தியடையும்.
# பண்டைய தமிழகம் (நூல்)

**பண்டைய தமிழகம்** என்பது யாழ்ப்பாணப் பல்கலைக்கழகத்தைச் சேர்ந்த வரலாற்றுத்துறை ஆசிரியரான சி.க. சிற்றம்பலம் என்பவரால் எழுதப்பட்ட வரலாற்றியல் மற்றும் தொல்லியல் நூலாகும். இதில் வரலாற்றுக்கு முற்பட்ட காலம், வரலாற்றுதயக் காலம், வரலாற்றுக்காலம் என தமிழக வரலாற்றை மூன்றாகப் பிரித்து அதற்கான தொல்லியற் சான்றுகள் மற்றும் பதிவுகளை மூலமாகக் கொண்டு எழுதப்பட்டுள்ளது.
# பண்டைய தமிழகம் (நூல்)

## நூல்

- http://noolaham.net/project/45/4438/4438.pdf
# பெருக்கல் நேர்மாறு

தவிர *x* -ன் மற்ற மதிப்புகளுக்கு, அதன் பெருக்கல் நேர்மாறாக *y* உள்ளது.]]
கணிதத்தில் ஒரு எண் *x* -ன் **பெருக்கல் நேர்மாறு ** அல்லது (*multiplicative inverse*) **தலைகீழி** (reciprocal) என்பது *x* உடன் பெருக்கப்படும்போது கிடைக்கும் பெருக்கற்பலன் 1 என வருமாறு உள்ள ஒரு எண். *x* -ன் பெருக்கல் தலைகீழியின் குறியீடு: 1/*x* அல்லது *x*<sup>&minus;1</sup>. விகிதமுறு எண் *a*/*b* -ன் பெருக்கல் தலைகீழி *b*/*a*.ஒரு மெய்யெண்ணின் பெருக்கல் தலைகீழி காண 1 -ஐ அந்த எண்ணால் வகுக்க வேண்டும்.  
எடுத்துக்காட்டாக:
- 5 -ன் பெருக்கல் தலைகீழி 1/5 அல்லது 0.2 (தசம வடிவில்).
- 0.25 -ன் பெருக்கல் தலைகீழி 1/0.25 அல்லது 4 (முழு எண் வடிவில்)  
*x* -ஐ 1/*x* -உடன் இணைக்கும் **தலைகீழிச் சார்பு** *f*(*x*) தனக்குத்தானே நேர்மாறாக அமையும் சார்புகளுக்கு ஒரு எளிய எடுத்துக்காட்டு.  
கிட்டத்தட்ட, *என்சைக்ளோபீடியா பிரிட்டானிக்கா* (Encyclopædia Britannica) (1797) புத்தகத்தின் மூன்றாவது பதிப்பின் காலத்திலிருந்து *reciprocal* என்ற வார்த்தை பெருக்கற்பலன் 1 ஆக உள்ள இரு எண்களைக் குறிக்கப் பயன்பட்டு வந்திருக்க வேண்டும். யூக்ளிடின் *எலிமெண்ட்ஸ்* புத்தகத்தின் 1570 -ம் ஆண்டு மொழிபெயர்ப்பில் வடிவவியலில்ஒன்றுக்கொன்று எதிர்விகிதசமனில் அமையும் இரு கணியங்களைக் குறிப்பதற்கு *reciprocall* எனப் பயன்படுத்தப்பட்டுள்ளது.
# பெருக்கல் நேர்மாறு

## எடுத்துக்காட்டுகளும் மாற்று எடுத்துக்காட்டுகளும்

மெய்யெண்களில் பூச்சியத்திற்குப் பெருக்கல் தலைகீழி கிடையாது. ஏனென்றால் பூச்சியத்துடன் சேர்த்துப் பெருக்கப்படும்போது 1 கிடைக்கக்கூடிய மெய்யெண்கள் எதுவுமே இல்லை.  
பூச்சியத்தைத் தவிர்த்து,
- ஒவ்வொரு கலப்பெண்ணின் தலைகீழியும் ஒரு கலப்பெண்
- ஒவ்வொரு மெய்யெண்ணின் தலைகீழியும் ஒரு மெய்யெண்
- ஒவ்வொரு விகிதமுறு எண்ணின் தலைகீழியும் ஒரு விகிதமுறு எண்  
கூட்டல் நேர்மாறும் பெருக்கல் நேர்மாறும் ஒரே எண்ணாகவுடையவை கலப்பெண்ணின் புனை அலகுகள் ± மட்டுமே.
- -ன் கூட்டல் நேர்மாறு: &minus; = &minus;
: -ன் பெருக்கல் நேர்மாறு: 1/ = &minus;,
- &minus; -ன் கூட்டல் நேர்மாறு: &minus;(&minus;)=
:&minus; -ன் பெருக்கல் நேர்மாறு: 1/&minus; =,  
ஒரு சதுர அணியின் அணிக்கோவைக்கு கெழுவளையத்தில் நேர்மாறு இருந்தால், இருந்தால் மட்டுமே அந்த அணிக்கு நேர்மாறு இருக்கும்.  
முக்கோணவியல் சார்புகளுக்கு தலைகீழிகள் உள்ளன.
- சைனின் தலைகீழி கோசீக்கெண்ட்
- கோசைனின் தலைகீழி சீக்கெண்ட்
- டேன்ஜெண்ட்டின் தலைகீழி கோடேன்ஜெண்ட்  
:ஒரு சார்பு *&fnof;* -ன் பெருக்கல் நேர்மாறு அல்லது தலைகீழி 1/*&fnof;*
:சார்புகளின் சேர்ப்புச் செயலைப் பொறுத்த, நேர்மாறுச் சார்பு *&fnof;*<sup>&minus;1</sup>. (*&fnof;*<sup>&minus;1</sup> = *&fnof;*&nbsp;<small>o</small>&nbsp;*&fnof;*<sup>&minus;1</sup>&nbsp;=&nbsp;id.)  
இவை இரண்டும் ஒன்றல்ல. இரண்டும் வெவ்வேறானவை என்பதைத் தெளிவாக அறிந்திருத்தல் அவசியம்.
நேரியல் கோப்புகளில் மட்டுமே இவ்விரண்டு கருத்துகளும் நெருங்கிய தொடர்புடையன. மற்ற சார்புகளைப் பொறுத்தவரையில் இவை இரண்டும் அறவே வெவ்வேறானவை.
# மா. இராசமாணிக்கம்

**மா. இராசமாணிக்கம்** அல்லது **இராசமாணிக்கனார்** (மார்ச் 12, 1907 - 26 மே, 1967) என்பவர் தமிழாசிரியரும் பல வரலாற்று நூல்களை எழுதியவரும் ஆவார்.
# மா. இராசமாணிக்கம்

## இளமை வாழ்க்கை

இவரின் தந்தையான மாணிக்கம், நிலம் அளந்து தரம் விதிக்கும் அலுவலகத்தில் ஒரு பிரிவின் மேலாளராக இருந்து, வட்டாட்சியராக உயர்ந்தவர். இவரின் அன்னை தாயாரம்மாள். ஏழு பேர் பிறந்த குடும்பத்தில் இராசமாணிக்கனாரும் அவரின் அண்ணனான இராமகிருட்டிணன் என்பவருமே மிஞ்சினர். அரசுப் பணியாளரான தந்தையார் அலுவல் காரணமாகப் பல ஊர்களுக்கும் மாற்றப்பட்டதால் இராசமாணிக்கனாரின் கல்வியும் பல ஊர்களில் வளர்ந்தது. பல ஆண்டுகள் வரையில் தற்போதைய ஆந்திர மாநில கர்நூல், சித்தூர் முதலிய ஊர்களில் இருக்க நேரிட்டதால் நான்காம் வகுப்பு வரை தெலுங்கு மொழியே பயின்ற இவர், 1916 இல் தந்தையார் மதுரை மாவட்டத்தைச் சேர்ந்த நிலக்கோட்டைக்கு மாற்றப்பட்ட பிறகே தமிழ் பயிலத் தொடங்கினார். 1921-இல் பணி காரணமாகத் திண்டுக்கல் வந்த தமையனார் இராமகிருட்டிணருக்குத் துணையாகத் தாயாருடன் இராசமாணிக்கனாரும் வந்தார். அங்குத் திண்டுக்கல் தூய மேரி உயர்நிலைப் பள்ளியின் ஐந்தாம் வகுப்பு மாணவராக அவர் சேர்ந்த நிலையில் தமிழ்க்கல்வி தொடர்ந்தது. இவர் ஐந்தாம் வகுப்பு படித்துக் கொண்டிருக்கையில் தந்தையார் மறைந்ததால் திண்டுக்கல்லிலிருந்து நிலக்கோட்டைக்கு வந்த இராசமாணிக்கனாரின் கல்வி மீண்டும் தடைப்பட்டது. குடும்பப் பொறுப்பேற்ற தமையனாருடன் அவரும் அன்னையாரும் இருக்க வேண்டிய சூழல் அமைந்ததால் தமையனார் பணிமாற்றம் பெற்ற இடங்களுக்கெல்லாம் அவரும் செல்ல நேர்ந்தது. நன்னிலத்தில் நிலையாக ஓராண்டு தங்கிப் பணியாற்றும் வாய்ப்பைத் தமையனார் பெற்ற நிலையில் 1920 இல் இராசமாணிக்கனார் மீண்டும் ஐந்தாம் வகுப்பில் சேர்ந்து பயின்று தேறினார்.
# மா. இராசமாணிக்கம்

## தமிழார்வம்

திண்டுக்கல் நகரவை உயர்நிலைப்பள்ளியில் அந்நாளில் உடற்பயிற்சி ஆசிரியராகப் பணியாற்றி வந்த ஒருவர் இராசமாணிக்கனாருக்குப் பள்ளி அருகிலிருந்த மௌனசாமி மடத்தின் இளந்துறவி ஒருவரை அறிமுகப்படுத்தினார். அத்துறவி சித்தர் பாடல்களையும் அருட்பாவையும் இவர் அறியுமாறு செய்தார். சித்தரிடம் பயின்றதால் இளமையிலேயே சாதி ஒழிப்பு குறித்தும் தமிழ் இலக்கியம் குறித்தும் இவருக்கு ஆர்வம் பிறந்தது.  
மீண்டும் தமையனார் இராமகிருட்டிணருக்கு நன்னிலத்திலிருந்து தஞ்சாவூருக்குப் பணி மாற்றலாகிய நிலையில் அங்குத் தம் படிப்பைத் தொடர விரும்பினார் இராசமாணிக்கனார். ஆனால் மாணிக்கனார் படிப்பு பலமுறை தடைபட்டதால் அவரை ஒரு தையல் கடையில் அவரது அண்ணன் வேலைக்குச் சேர்த்து விட்டார். ஆனால் படிப்பார்வம் கொண்ட இராசமாணிக்கனாரின் கல்வி தஞ்சாவூர் புனித பீட்டர் பள்ளித் தலைமையாசிரியரின் பேருதவியால் தொடர்ந்தது. பள்ளியில் முதல் மாணவராக வந்ததால் இவரின் கல்வி தடையின்றித் தொடர்ந்தது.  
இவரது உயர்நிலைக் கல்வியின் போது இவரின் அண்ணனுக்கு மீண்டும் ஆந்திர மாநிலத்திற்குப் பணிமாற்றம் ஆனது. அவர் அனுப்பிய பணம் கல்வி செலவுக்குப் போதாததால் இவர் இரண்டாம் மற்றும் மூன்றாம் வகுப்பு மாணவர்களுக்குத் தனிப்பாடம் நடத்தி அதில் வரும் வருவாயை வைத்துக் கல்வியைத் தொடர்ந்தார்.  
தஞ்சாவூர் பள்ளியின் பேராசிரியரான கரந்தை கவியரசு அ. வேங்கடாசலம் பிள்ளை என்பவராலும் அவரின் உதவியால் கரந்தைத் தமிழ்ச் சங்கத்தினர்களான வே. உமாமகேசுவரன், ந.மு.வேங்கடசாமி நாட்டார், உ.வே.சாமிநாதையர், இரா. இராகவையங்கார் போன்ற தமிழறிஞர்களாலும் இவரின் தமிழார்வமும் சமய ஆர்வமும் நெறிப்படுத்தப்பட்டது.
# மா. இராசமாணிக்கம்

## தமிழாசிரியர்

இவரின் தந்தையாரின் நண்பரான கே.திருவேங்கடம் என்பாரின் உதவியுடன் 1928 ஆம் ஆண்டு சென்னை வந்து, வண்ணாரப் பேட்டையிலுள்ள தியாகராயர் நடுநிலைப்பள்ளியில் தமிழாசிரியராகப் பொறுப்பேற்றார். அங்குக் கண்ணம்மாள் என்பவரைத் தன் 23-ஆவது வயதில் மணந்தார். 1928 - 1936 வரையில் தியாகராயர் பள்ளியில் தமிழாசிரியராகப் பணியாற்றிய இவர் மாணவர்க்கான பாடநூல்களையும் துணைப்பாட நூல்களையும் எழுதினார். அப்போது இவரின் கல்வித்தகுதி பத்தாம் வகுப்பு மட்டுமே.
# மா. இராசமாணிக்கம்

## வரலாற்று நூலாசிரியர்

இவர் எழுதிய **நாற்பெரும் வள்ளல்கள்** என்ற நூல் 1930-இல் வெளி வந்தது. 1935-இல் இராசமாணிக்கனார் வித்துவான் பட்டம் பெற்றிருப்பினும் அதற்கு முன்னரே பல நூல்களை அவர் எழுதி வெளியிட்டிருந்தார். அவற்றுள்,  
1. ஹர்ஷவர்த்தனன் (1930)
1. முடியுடை மூவேந்தர் (1931)
1. பொற்கால வாசகம் (1932) பாடநூல்.
1. ஏப்ரஹாம் லிங்கன் (1934)
1. முசோலினி (1934)
1. பண்டித ஜவாஹர்லால் நெஹ்ரு, 1949, வர்தா பதிப்புக்கழகம், சென்னை.
போன்றவை குறிப்பிடத்தக்கவை.
# மா. இராசமாணிக்கம்

## பட்டப்படிப்பு

எட்டு ஆண்டுகள் தியாகராயர் நடுநிலைப்பள்ளியில் பணியாற்றிய பிறகு, 1936-ஆம் ஆண்டு முத்தியாலுப்பேட்டை உயர்நிலைப்பள்ளியில் தமிழாசிரியராகப் பொறுப்பேற்று பி.ஓ.எல், எல்.டி., எம்.ஓ.எல் ஆகிய பட்டங்களை முறையே 1939, 1944, 1945 ஆகிய ஆண்டுகளில் பெற்றார். எம்.ஓ.எல் பட்டத்திற்குப் பெரியபுராணத்தை நன்கு ஆய்வு செய்து, பெரியபுராண ஆராய்ச்சி என்ற தலைப்பில் இவர் எழுதிய ஆய்வு நூலே பெரிய புராண ஆராய்ச்சி என்னும் நூலாகப் பின்னாளில் வெளியாகியது. மேலும் பல்லவர் வரலாறு, சோழர் வரலாறு, சிந்து சமவெளி நாகரிகம் போன்ற நூல்களையும் இக்காலத்திலேயே எழுதினார்.
# மா. இராசமாணிக்கம்

## சுயமரியாதை இயக்கம்

தியாகராயர் பள்ளியிலும் முத்தியாலுப்பேட்டை பள்ளியிலும் பணியாற்றிய காலத்தில் சுயமரியாதை இயக்கத்தில் பற்று கொண்ட இவர் சுயமரியாதை சார் நூல்களையும் எழுதியுள்ளார். அக்காலத்தில் தமிழர் திருமணச் சடங்குகள் ரீதியில் பல தமிழ் குடும்பங்கள் கடன் சுமையால் துன்பப்பட்டதைக் கண்டு தமிழர் நல்வாழ்க்கைக் கழகம் கேட்டுக்கொண்டதன் பேரில் தமிழர் திருமண நூல் என்ற நூலை எழுதித் தமிழ் நாட்டு அறிஞர்களின் ஒருமுகமான போற்றுதலுக்கும் பாராட்டுதலுக்கும் பாத்திரமானார்.
# மா. இராசமாணிக்கம்

## கல்லூரி ஆசிரியர் மற்றும் முனைவர் பட்டம்

இவர் 1947 முதல் 1953 வரை சென்னை விவேகானந்தர் கல்லூரியில் விரிவுரையாளராகப் பணியாற்றினார். அதன் போதே 1951-இல் *சைவ சமய வளர்ச்சி* என்னும் நூல் வெளியிட்டு முனைவர் பட்டத்தையும் பெற்றார். அதன்பின் 1953-இல் மதுரை தியாகராசர் கல்லூரியின் தமிழ்த்துறை தலைவராகவும் தலைமை பேராசிரியராகவும் பொறுப்பேற்றார்.
# மா. இராசமாணிக்கம்

## பல்கலைக்கழக பேராசிரியர்

1959 முதல் 1967 வரை சென்னைப் பல்கலைக்கழக துணைத்தமிழ் பேராசிரியராகவும் இவர் பணியாற்றியுள்ளார். அக்காலத்தில் தமிழ் இலக்கியமான பத்துப்பாட்டை ஆய்ந்து இவர் எழுதிய பத்துப்பாட்டு ஆராய்ச்சி என்ற நூல் இவரது மறைவுக்குப் பின்னர் 1970-இல் அப்பல்கலைக்கழகத்தால் வெளியிடப்பட்டது.  
இவர் மறைந்த சில ஆண்டுகளுக்குப் பின்னர் சென்னைப் பல்கலைக் கழகத் துணைவேந்தரான நெ. து. சுந்தரவடிவேலு சென்னைப் பல்கலைக் கழகத்தில் எங்கோ ஓரிடத்தில் பூட்டி வைக்கப்பட்டிருந்த இவ்வுரைகளைத் தற்செயலாகக் கண்டு எடுத்துப் பல்கலைக் கழகம் வெளியிட ஏற்பாடு செய்தார்.
# மா. இராசமாணிக்கம்

## சைவத்தமிழ் பட்டங்கள்

சைவ சமயத்தில் இவர் ஆற்றிய பணிகளைத் தொடர்ந்து இவருக்குச் சைவ சமயத் தலைவர்களின் வாயிலாகப் பல பட்டங்கள் வழங்கப்பட்டன. அவை,
1. சைவ வரலாற்று ஆராய்ச்சிப் பேரறிஞர் - 1951ல் திருவாடுதுறை ஆதீனம் வழங்கினார்.
1. ஆராய்ச்சிக் கலைஞர் - 1955ல் மதுரை திருஞானசம்பந்தர் ஆதீனம் வழங்கினார்.
1. சைவ இலக்கிய பேரறிஞர் - 1963ல் தருமபுர ஆதீனம் வழங்கினார்.
1. சைவ நெறிக் காவலர் - சைவ சித்தாந்த சமாஜ்.
# மா. இராசமாணிக்கம்

## முதலாம் தமிழ் மாநாடு

இவரின் பணியைப் பாராட்டிய தமிழக அரசு 1966ல் இவரை மலேசியாவில் நடைபெற்ற முதலாம் உலகத்தமிழ் மாநாட்டிற்கு தேர்ந்தெடுத்தது. அங்கு இவர் வெளியிட்ட ஆய்வுக்கட்டுரையான *சங்க காலத் தமிழ்ச் சமுதாயம்* அறிஞர்களால் ஏற்கப்பட்டது.
# மா. இராசமாணிக்கம்

## மறைவு

இவருக்குத் தன் 59ஆவது வயதில் முதல் இதயத்திசு இறப்பு ஏற்பட்டது. இருந்தும் மருத்துவ சிகிச்சைமூலம் பிழைத்துக் கொண்டார். மீண்டும் இரண்டாவது முறை இதயத்திசு இறப்பு ஏற்பட்ட போது 26 மே 1967ல் மரணம் அடைந்தார்.
# மா. இராசமாணிக்கம்

## நாட்டுடைமை நூல்கள்

தமிழக அரசின் நாட்டுடைமை ஆக்கப்பட்ட நூல்கள் திட்டத்தில் இவரின் நூல்கள் நாட்டுடைமை ஆக்கப்பட்டன. அவை,  
1. சோழர் வரலாறு (3 பாகங்கள்), 1959, எடுகேசனல் பப்ளிசிங் கம்பெனி, சென்னை.
1. இலக்கிய அமுதம்
1. கால ஆராய்ச்சி
1. நாற்பெரும் புலவர்கள்
1. பல்லவப் பேரரசர்
1. பல்லவர் வரலாறு
1. பெரியபுராண ஆராய்ச்சி
1. புதிய தமிழகம்
1. சேக்கிழார் - ஆராய்ச்சி நூல்
1. சேக்கிழார்
1. சைவ சமய வளர்ச்சி
1. சைவ சமயம்
1. சிலப்பதிகாரக் காட்சிகள்
1. மொஹஞ்சதரோ அல்லது சிந்து சமவெளி நாகரிகம்
1. தமிழ் அமுதம்
1. தமிழ் இனம்
1. தமிழ்நாட்டு வட எல்லை
1. தமிழ்மொழி இலக்கிய வரலாறு
1. தமிழக ஆட்சி
1. தமிழகக் கலைகள்
# மா. இராசமாணிக்கம்

## மூலம்

- http://www.varalaaru.com
# பாஷ்யம் என்கிற ஆர்யா

**பாஷ்யம்** எனும் இயற்பெயர் கொண்ட **ஆர்யா** (1907 - 1999) இந்திய விடுதலைப் போராட்ட வீரர். 1932-ல் இன்று சென்னை தலைமைச் செயலகம் இருக்கும் செயின்ட் ஜார்ஜ் கோட்டையில் உள்ள கொடிக்கம்பத்தின் உச்சியில் ஒருவரும் அறியாமல் ஏறி, பிரித்தானிய கொடியான யூனியன் ஜாக்கை இறக்கிவிட்டு, இந்திய தேசியக் கொடியை ஏற்றிய மாவீரர் பாஷ்யம் எனும் ஆர்யா. சிறந்த ஓவியர்; சிற்பி; தற்காலத்தில் புழக்கத்தில் இருக்கும் மகாகவி பாரதியாரின் படத்தினை வரைந்தவர்.
# பாஷ்யம் என்கிற ஆர்யா

## இளமையும் கல்வியும்

சென்னை மாகாணத்தின் தஞ்சாவூர் மாவட்டத்தின், மன்னார்குடி வட்டத்தில் உள்ள சேரங்குளம் கிராமத்தில் 1907-ஆம் ஆண்டில் பிறந்தார் பாஷ்யம். 'சுதேசமித்திரன்' ஆசிரியராக இருந்த தேசபக்தர் ஏ. ரங்கசாமி ஐயங்கார் இவரது உறவினர். மன்னார்குடியில் கல்வி பயின்றார். தன் 11ஆம் வயதில் பஞ்சாப் மாநிலத்தின் அமிர்தசரஸ்]] நகரத்தில் நடைபெற்ற ஜாலியன்வாலாபாக்கில் படுகொலையினால் ஆவேசம் கொண்டார். நீடாமங்கலம் சென்று அங்கு நடந்த காந்திஜியின் சொற்பொழிவைக் கேட்டார். அந்த இளம் வயதிலேயே தேச சேவைக்குத் தன்னை அர்ப்பணித்துக் கொள்ள உறுதி பூண்டார்.  
மன்னார்குடியில் உயர்நிலைப் பள்ளிப்படிப்பை முடித்தபின் திருச்சி தேசியக் கல்லூரியில் பயின்றார். அங்கு படித்த காலத்தில் இவர் பாடப்புத்தகங்களைக் காட்டிலும் தேசபக்தி நூல்களையே அதிகம் படித்தார்.  
- லாலாலஜபதிராயின் 'துரதிர்ஷ்ட இந்தியா'
- வீர சாவர்க்காரின் '1857- இந்திய சுதந்திரப்போர்'
- விவேகானந்தரின் சொற்பொழிவுகள்
- அரவிந்தர் வரலாறு
- வ. வே. சு. அய்யர் வரலாறு
- இந்துஸ்தான் ஜிட்டர் புரட்சியாளர் கட்சித்தலைவர் லாலா ஹர்தயாள் வரலாறு
- வங்காளப் புரட்சியாளர்கள் திட்டங்கள்
ஆகிய நூல்களை பாஷ்யம் தேடிப்படித்தார். இதனால் இளைஞர் பாஷ்யம், இந்திய விடுதலைக்காக ஆயுதம் ஏந்திப் போராடவும் தயாராகத் தன்னை உறுதிப்படுத்திக்கொண்டார்.
# பாஷ்யம் என்கிற ஆர்யா

## சைமன் கமிசன் போராட்டம்

இங்கிலாந்திலிருந்து 'சைமன்' என்பவர் தலைமையில் சைமன் குழு இந்தியா வந்தது. காங்கிரசார் மற்றும் இந்தியத் தொழிற்சங்க காங்கிரஸ் விடுத்த அறைகூவல்களை ஏற்று இந்தியாவெங்கும் அதனை கருப்புக்கொடி காட்டி திரும்பிப்போ என்ற முழக்கத்தோடு போராட்டங்கள் வெடித்தன. சைமன் கமிஷன் திருச்சி வந்தது. அங்கும் தேசியக் கல்லூரி மாணவர்கள் பாஷ்யம் தலைமையில் எதிர்ப்பு ஆர்ப்பாட்டம் நடத்தினர். இதனால் கல்லூரி திரும்பிய மாணவர்களுக்கு 2 உரூபாய் அபராதமும் தலைமை தாங்கிய பாஷ்யத்திற்கு 5 உரூபாய் அபராதமும் விதிக்கப்பட்டது. பணத்தைக் கட்ட மறுத்தார் பாஷ்யம். முதல்வர் சாரநாதன் 5 ரூபாய் தானே கொடுத்து கட்டச் சொன்னதால் அபராதம் கட்டினார். ஆனால் இது தனது தேசபக்திக்கு அவமானம் எனக் கூறி கல்லூரியை விட்டு வெளியேறினார்.
# பாஷ்யம் என்கிற ஆர்யா

## புரட்சி நடவடிக்கைகள்

எனினும் தேசவிடுதலை இவரை அழைத்துக் கொண்டது. புரட்சி அமைப்புகள் இவரை கைநீட்டி வரவேற்றன. அய்யலூர் ரயில்வே நிலையத்துக்கு 7 மைல் தூரமுள்ள பஞ்சந்தாங்கிப் பள்ளத்தாக்குப் பகுதியில் துப்பாக்கி சுடும் பயிற்சி பெற்றார். இதற்காக மகாகவி பாரதியாரின் நெருங்கிய நண்பர் முத்துக்குமாரசாமிப் பிள்ளை மூலம் துப்பாக்கிகள் வாங்கிக்கொண்டார். இங்கு புதுவை விடுதலை வீரர் வ. சுப்பையாவைச் சந்தித்தார். "யுனிவர்சிட்டி டிரைனிங் கோர்" படையில் துப்பாக்கி சுடும் போட்டியில் வெற்றி பெற்ற பாஷ்யம் தனது நண்பர்களுக்கும் இப்பயிற்சியை அளித்தார். புரட்சியாளர் சங்கத்தில் உறுப்பினராகி, காளி படத்தின் முன் ரத்தக் கையெழுத்திட்டு உறுதிமொழி எடுத்துக் கொண்டார்.
# பாஷ்யம் என்கிற ஆர்யா

## கொலை முயற்சி

சேரங்குளத்துக்குத் திரும்பிய பாஷ்யம் தேசத்திற்காக ஏதாவது செய்யவேண்டும் எனத் துடித்தார். அப்போது கவர்னர் *மார்ஷ் பாங்ஸ்* என்பவர் சிதம்பரம் நடராஜர் பூங்காவிற்கு அடிக்கல் நாட்ட வருவதாக செய்தி கிடைத்தது. எனவே பாஷ்யம் சிதம்பரம் சென்றார். சட்டைப்பையில் மறைத்து வைத்துக்கொண்ட துப்பாக்கியுடன் கவர்னர் கலந்து கொண்ட கூட்டத்திற்குச் சென்று அவரைச் சுட முயன்று, முடியாமல் போனது. தஞ்சை திரும்பி தனது நண்பர் கோபாலகிருஷ்ணனிடம் சொல்லி வருத்தப்பட்டார். அவர் பாஷ்யத்தின் செயலை ஏற்றுக் கொள்ளவில்லை. இனி இதுபோன்ற செயல்களை விடுத்து மகாத்மாவைப் பின்பற்றும்படி அறிவுரை கூறினார்.
# பாஷ்யம் என்கிற ஆர்யா

## வங்கிக்கொள்ளை

விடுதலைப் புரட்சிக்காகப் பணம் தேவைப்பட்டது. எனவே மதுரை *இம்பீரியல் வங்கி*யைக் கொள்ளை அடிக்கத் திட்டம் தீட்டினார். ஆனால் ராமசாமி, மாரியப்பன் என்ற இரு நண்பர்கள் அவசரப்பட்டு முயற்சியில் இறங்கி தோல்வியடைந்து காவலர்களிடம் சிக்குண்டனர். சித்திரவதைக்கு உள்ளானதில் மாரியப்பன் என்பவர் பாஷ்யத்தின் பெயரைக் காட்டிக்கொடுத்தார். ஆனால் பாஷ்யம் இரவோடு இரவாக தடயங்களை எல்லாம் அழித்துவிட்டு தனது அறைக்குச் சென்றார். விடிந்ததும் இவரைக் கைது செய்த காவலர்கள், இரண்டு மாதங்கள் சித்திரவதை செய்துவிட்டு இவர் மீது எந்த ஆதாரமும் இல்லையென விடுதலை செய்தனர். ஆனால் *சதிகாரக் கேடி* என்ற பட்டியலில் இவர் பெயர் சேர்க்கப்பட்டது.
# பாஷ்யம் என்கிற ஆர்யா

## சுதேசி இயக்கமும் சேவாதளமும்

1931இல் சென்னை சென்று தமையனார் வீட்டில் தங்கினார். போலீஸ் கண்காணிப்பு இருந்தும், இவர் கதர் அணிந்து கதர் துணி விற்பனை செய்தார். அந்நிய துணிகளை வாங்காதீர்கள் என்று வேண்டுகோள் விடுத்தார். அதன் பயனாய் துணிக்கடைக்காரர்கள் இவர் மீது வெற்றிலைப் பாக்கு எச்சிலை உமிழ்ந்தார்கள், சிகரெட் துண்டுகளை நெருப்புடன் வீசினார்கள். ஐஸ் ஹவுஸ் பகுதியில் கள்ளுக்கடை முன்பு மறியல் செய்த போது கடைக்காரர் பாஷ்யத்தின் தலையில் கள்ளுப்பானையைப் போட்டு உடைத்தார். இந்துஸ்தான் சேவாதளத்தின் தலைவர் டாக்டர் ஹார்டிகார் சென்னைக்கு வந்த போது சேவாதளத் தொண்டராக பாஷ்யத்தைச் சேர்த்துகொண்டார். பகல்கோட் நகரில் பயிற்சி பெற்றுக் கொண்டிருந்தபோது, லண்டன் வட்டமேசை மாநாடு தோல்வி, தாயகம் திரும்பிய காந்தி கைது ஆகியவை நடைபெற்றன. வைசிராய் வெல்லிங்டன் நாடு முழுவதும் அடக்குமுறையைக் கட்டவிழ்த்துவிட்டார். இதனால் அரசியல் இயக்கங்கள், கூட்டங்கள் தடை செய்யப்பட்டன. எனவே சேவாதளத்தைக் கலைத்த ஹார்டிகார், தொண்டர்கள் அவரவர் பகுதிக்குச் சென்று தடை உத்தரவுகளை மீறிச் சிறைபுக வேண்டும் எனக் கூறி தொண்டர்களை அனுப்பினார். பாஷ்யம் சென்னை திரும்பினார்.
# பாஷ்யம் என்கிற ஆர்யா

## கோட்டையில் தேசிய மூவண்ணக் கொடியை ஏற்றுதல்

ஜவஹர்லால் நேரு ஜனவரி 26-ஆம் தேதியை நாட்டு மக்கள் சுதந்திர தினமாகக் கொண்டாடுமாறு அறைகூவல் விடுத்தார். அதனை ஏற்று பாஷ்யம் ஒரு சாகசத்துக்கு தயாரானார். பெரிய தேசிய மூவண்ணக் கொடியொன்றை இவரே தைத்துக் கொண்டார். நடுவில் மையினால் ராட்டை வரைந்து கொண்டார். அதன் கீழ் "இன்று முதல் இந்தியா சுதந்திரம் அடைகிறது" என்று எழுதினார். ஜனவரி 25, மாலை 7 மணிக்கு கொடியைத் தன் உடைக்குள் மறைத்துக் கொண்டு, தன்னுடன் தியாகி சுப்பிரமணிய சிவாவின் மருமகன் வேணுகோபாலனைத் தன்னைப் பின் தொடரும்படி சொல்லிவிட்டுச் சென்றார். ஒரு திரைப்படக் கொட்டகை சென்று சினிமா பார்த்துவிட்டு நள்ளிரவு 12 மணிக்கு காவலர் உடையில் ரகசியமாக தென்புற வாயில் வழியாகக் கோட்டைக்குள் நுழைந்தார். அங்கு 140 அடி உயரமும் 3 அடி குறுக்களவும் உள்ள கம்பத்தில் ஏறினார். அப்போது சென்னைக் கலங்கரை விளக்கில் உள்ள சுழலும் விளக்கின் வெளிச்சம் இக்கம்பத்தின் மீது பட்டது. அதுபடும் நேரத்தைக் கணக்கிட்டுத் திட்டமிட்டு, ஒளி படும்போதெல்லாம், கம்பத்தின் மறுபுறம் ஒளிந்து ஏறி யூனியன் ஜாக் என்ற பிரித்தானியரின் கொடியை இறக்கிவிட்டு அதில் இந்திய தேசியக் கொடியை ஏற்றிவிட்டு இறங்கி ஓடி தப்பிவிட்டார். காலையில் இக்கொடியினைக் கண்ட கோட்டை ராணுவ வீரர்கள் பதட்டமடைந்தனர். கவர்னருக்குச் செய்தி போயிற்று. இதனைச் செய்தவரைக் கண்டுபிடிக்க போலீஸ் தலைகீழாக நின்றும் பயனில்லை. இன்று வரை அந்த செயலைச் செய்தவர் கண்டுபிடிக்கப்படவில்லை என்றுதான் அரசாங்க ஆவணங்கள் கூறுகின்றன.
# பாஷ்யம் என்கிற ஆர்யா

## துணிக்கடைகளில் தீ விபத்து

அதுமட்டுமல்ல சென்னை ஜார்ஜ் டவுன் பகுதிகளில் அந்நிய துணிகளை விற்கும் பிரம்மாண்டமான கடைகளில் பாஷ்யமும் அவரது நண்பர்களும் துணிகள் வாங்குவது போல் சென்று ஆடைகளுக்குள் செல்லுலாய்டு பெட்டி எனப்படும் ஒரு சிறிய பெட்டியை திணித்துவிடுவார்கள். எனவே இவர்கள் வெளிவந்த சிறிது நேரம் கழித்து அக்கடைகள் அடிக்கடி தீப்பற்றி எரிந்தன. ஆனால் இதுவும் கண்டுபிடிக்கப்படவில்லை.
# பாஷ்யம் என்கிற ஆர்யா

## வெள்ளையனே வெளியேறு இயக்கம்

பாஷ்யம் அப்போது கம்யூனிஸ்டுகளாக இருந்த அமீர்ஹைதர் கான், சி.எஸ்.சுப்பிரமணியம், புதுச்சேரி சுப்பையா ஆகியோரோடு தொடர்பு வைத்திருந்தார். இந்த நிலையில் 1942இல் ஆகஸ்ட் புரட்சி தொடங்கியது. பாஷ்யம் துப்பாக்கிகளைக் கடத்துதல், தண்டவாளங்களைத் தகர்த்தல், பாலங்களை வெடிவைத்துத் தகர்த்தல் ஆகிய புரட்சிகளில் ஈடுபட்டார்.
# பாஷ்யம் என்கிற ஆர்யா

## ஓவியர்

பாஷ்யம் இயல்பிலேயே ஓரு சிறந்த ஓவியர். அரசியல் கருத்துப்படங்கள், கதைகளுக்கான சித்திரங்கள், ஏடுகளுக்கான முகப்புப்படங்கள் போன்ற பல்வகை ஓவியங்களை ஆர்யா என்ற புனை பெயரில் வரைந்து வந்தார். இவர் வரைந்த மகாகவி பாரதியின் படமே பின்நாளில் சென்னை அரசாங்கத்தாரால் ஏற்றுக் கொள்ளப்பட்டு இன்றளவும் வளைய வருகிறது. 1945இல் முழு நேர ஓவியரானார். "யுனைடெட் ஆர்ட்ஸ்" என்னும் சொந்த நிறுவனத்தைத் தொடங்கினார். காந்தி, நேதாஜி ஆகியோருடைய படங்களையும் இவர் வரைந்திருக்கிறார். காந்தியின் உருவச்சிலையையும் இவர் வடித்துள்ளார்.  
- அறந்தை நாராயணன் எழுதிய *பாஷ்யம் (எ) ஆர்யா*, 'விடுதலை வேள்வியில் தமிழகம்'. மனிதம் வெளியீடு. பக்.177-194.
- தமிழ் நாட்டுச் சுதந்திரப் போராட்ட தியாகிகள்
# வார்ப்புரு:ஒலிம்பிக் போட்டிகள்/doc

<includeonly>  
ab:Шаблон:Олимпиада
af:Sjabloon:Navigasie Olimpiese Spele
ar:قالب:ألعاب أولمبية
az:Şablon:OO
bcl:Plantilya:Olimpikong Karawat
be:Шаблон:Алімпійскія гульні
be-x-old:Шаблён:Алімпійскія гульні
bg:Шаблон:Олимпийски игри
bn:টেমপ্লেট:অলিম্পিক গেমস
br:Patrom:C'hoarioù olimpek
bs:Šablon:Olimpijske igre
ca:Plantilla:Jocs Olímpics
cs:Šablona:Olympijské hry
cy:Nodyn:Gemau Olympaidd
da:Skabelon:Navboks OL
de:Vorlage:Navigationsleiste Olympische Spiele
en:Template:Olympic Games
el:Πρότυπο:Ολυμπιακοί αγώνες
et:Mall:Olümpiamängud
eu:Txantiloi:Olinpiar Jokoak
fa:الگو:بازیهای المپیک
fi:Malline:Olympialaiset
fr:Modèle:Palette Jeux olympiques
hi:साँचा:ओलम्पिक खेल
gl:Modelo:Xogos Olímpicos
hr:Predložak:Olimpijske igre
hu:Sablon:Olimpiák
id:Templat:Olimpiade
is:Snið:Ólympíuleikar
it:Template:Giochi olimpici
ja:Template:オリンピック
ka:თარგი:ოლიმპიური თამაშები
kk:Үлгі:Олимпиада
ko:틀:올림픽
ky:Template:Олимпиада
lt:Šablonas:Olimpinių žaidynių sąrašas
lv:Veidne:Olimpiskās spēles
mhr:Ямдылык:Олимпий модмаш-влак
mk:Шаблон:Олимписки игри
mn:Загвар:Олимп
mr:साचा:ऑलिंपिक
ms:Templat:Olimpik
mt:Mudell:Pajjiżi fil-Logħob Olimpiku tas-Sajf 2008
nah:Nemachiyōtīlli:Olympicayoh
nl:Sjabloon:Navigatie Olympische Spelen
nn:Mal:OL
no:Mal:Olympiske leker
pl:Szablon:IO
pt:Predefinição:Jogos Olímpicos
ru:Шаблон:Олимпийские игры
sh:Šablon:Olimpijske igre
simple:Template:Olympic Games
sk:Šablóna:Navigačná lišta Olympijské hry
sl:Predloga:Olimpijske igre
sr:Шаблон:Олимпијске игре
sv:Mall:Olympiska spelen
te:మూస:ఒలింపిక్ క్రీడలు
th:แม่แบบ:กีฬาโอลิมปิก
tl:Suleras:Palarong Olimpiko
tt:Калып:Олимпия уеннары
uk:Шаблон:Олімпійські ігри
vi:Bản mẫu:Thế vận hội
zh:Template:Olympic Games
</includeonly>
# அச்சங்குன்றம்

**அச்சங்குன்றம்** (*Achankuttam*) தமிழ்நாட்டின் தென்காசி மாவட்டத்தில் உள்ள வீரகேரளம் புதூர் வட்டத்தில் அமைந்துள்ள ஆலங்குளம் ஊராட்சி ஒன்றியத்தில் உள்ள ஒரு கிராமம் ஆகும்.
# அச்சங்குன்றம்

## அமைவிடம்

இந்த ஊரானது திருநெல்வேலியிலிருந்து 40 கிலோமீட்டர் தொலைவிலும், ஆலங்குளத்தில் இருந்து 8 கிலோமீட்டர் தொலைவிலும், மாநிலத் தலைநகரான சென்னையில் இருந்து 639 கிலோமீட்டர் தொலைவிலும் உள்ளது.
# அச்சங்குன்றம்

## மக்கள் வகைபாடு

இந்த கிராமத்தில் 1047 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 4072 ஆகும். இதில் பெண்களின் எண்ணிக்கை 2015 (49.5 % ) என்றும், ஆண்களின் எண்ணிக்கை 2057 என்றும் உள்ளது. கல்வியறிவு பெற்றவர்கள் விகிதம் 72.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.